Art & Language
Store norske leksikon,Kunst og estetikk,Bildende kunst,Samtidskunst,Konseptkunst og postkonseptualisme
Art & Language er en internasjonal gruppe konseptkunstnere med utspring og hovedsete i Storbritannia. Navnet stammer fra forlaget med samme navn (1968) og tidsskriftet Art-Language (1969).
Art & Language ble grunnlagt i 1967 av Terry Atkinson, David Bainbridge, Michael Baldwin og Harold Hurrell. Blant andre Mel Ramsden, den australske kunsthistorikeren Terry Smith og sentrale amerikanske konseptkunstnere som Joseph Kosuth og Christine Kozlov sluttet seg til tidlig i 1970-årene; etter hvert vokste gruppen til nærmere femti medlemmer. Gruppen var inspirert av marxistiske analyser om at kunst fikk sin mening fra den historiske sammenheng og av analytisk språkfilosofi. Medlemmene var motstandere av et individualistisk, romantisk kunstsyn og hevdet at «billedkunst er begrepsmessig avhengig av språket».En resterende gruppe har siden slutten av 1970-årene laget malerier som refererer til kunsthistorien. Les mer i Store norske leksikon konseptkunst marxistisk filosofi Kunst i Storbritannia språkfilosofi